

**Көлiк құралдарының Қызылорда облысының гидроторабы арқылы өткенi үшiн ақы белгiлеу туралы**

***Күшін жойған***

Қазақстан Республикасы Үкiметiнiң қаулысы 1996 жылғы 2 тамыз N 956. Күші жойылды - ҚР Үкіметінің 2001.09.27. N 1262 қаулысымен. ~P011262

      Көлiктердiң, оның iшiнде iрi көлемдi және ауыр салмақты көлiктердiң өтуi салдарынан қанағаттанғысыз күйге жетiп отырған Сырдария өзенiндегi Қызылорда гидроторабына келтiрiлген зиянды өтеу, сондай-ақ осы гидроторапқа жөндеу жұмыстарын жүргiзу және оның техникалық-экономикалық сипатын қолдау мақсатында Қазақстан Республикасының Үкiметi қаулы етедi:   
      1. "Жол қоры туралы" Қазақстан Республикасы Президентiнiң 1995 жылғы 21 желтоқсандағы N 2701 U952701\_ Заң күшi бар Жарлығына сәйкес ұзындығы 6 км болатын Қызылорда гидроторабы /1812-1806 км/ арқылы өтетiн көлiк құралдарына, оның iшiнде жүк таситын, iрi көлемдi ауыр салмақты, ТМД елдерiнiң алыс шетелдер мен Қазақстан Республикасының көлiктерiн қоса алғанда, "Самара-Шымкент" республикалық мемлекеттiк автомобиль жолының учаскесi ақылы деп жарияланады.   
      2. Жоғарыда аталған учаске бойында жол ақысының ставкалары

қосымшаға сәйкес бекiтiлсiн.

     3. Осы учаске бойынша жол ақыларынан алынған қаражаттар

республикалық Жол қорына жiберiлсiн.

     4. Республикалық Жол қоры осы учаске арқылы көлiк құралдарымен

жол жүруден түскен төлемдер сомасындағы жәрдемақыны Қызылорда

облыстық жол қорына бөлудi көздесiн.

     5. Учаске бойынша жол ақыларынан түскен түсiмдердiң толықтығына

және түскен қаражаттың мақсатты пайдалануына бақылау жасау Қызылорда

облысының әкiмiне жүктелсiн.

     Қазақстан Республикасының

        Премьер-Министрi

                                       Қазақстан Республикасы

                                             Үкiметiнiң

                                       1996 жылғы 2 тамыздағы

                                          N 956 қаулысына

                                              қосымша

         Қызылорда гидроторабы бойынша өтетiн /1812-1806 км/,

      ұзындығы 6 км "Самара-Шымкент" республикалық мемлекеттiк

            автомобиль жолы бойынша жол жүру төлемдерiнiң

                              СТАВКАЛАРЫ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                         |ТМД елдерiне алыс шетелдер

                                         |мен Қазақстан Республика.

         Көлiк құралдарының түрi         |сына арналған көлiктермен

                                         |жол жүру ставкаларының

                                         |мөлшерi /АҚШ долларымен/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Жеңiл автомобильдер                                0,85

Жеңiл автобустар                                   2,50

Ауыр автобустар                                    5,80

/Икарус, ЛИАЗ, ЛАЗ және басқалары/

1,0 тоннаға дейiнгi жүктердi көтеретiн             1,25

шағын жүк автобустары

2,5 тоннадан 5,0 тоннаға дейiнгi жүктердi          3,50

көтеретiн жүк автомобильдерi

5,0 тоннадан 8,0 тоннаға дейiнгi жүктердi          5,80

көтеретiн жүк автомобильдерi

8,0 тоннадан 12,0 тоннаға дейiнгi жүктердi         7,50

көтеретiн жүк автомобильдерi

12,0 тоннадан 15,0 тоннаға дейiнгi                12,50

жүктердi көтеретiн жүк автопоездары

15,0 тоннадан артық жүктердi көтеретiн            16,50

жүк автопоездары

Тракторлар                                         4,20

     Ескертулер: 1. Төлемақы оны төлеген кездегi доллар курсы

                    бойынша теңге арқылы жүргiзiледi.

                 2. Қызылорда облысында тiркелген жеңiл

                    автомобильдерден ставкалар өндiрiлмейдi.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК